
ט"ז חשון  תשע"ה
09/11/2014
                                              מספר תיק בקרה: 112
לכבוד

החברה לניהול מרכז העיר אשדוד בע"מ                 מר פריאל אטיאס                               מר צוף חיים
ח.פ. 51-241248-7                                                     מנהל תאגיד                                        מנהל תאגיד    

שלום רב , 


הנדון: נגישות לתחנות אוטובוס ומדרכות במסוף קווים עירוניים באשדוד - צו נגישות
                                                          סימוכין:  פיקוח במקום בתאריך 10/06/2014
                                                                         מכתב התראה לפני צו מיום 05/10/2014


מתוקף סמכותו של נציב שוויון זכויות לאנשים עם מוגבלות מכח סעיף 19מג(א) לחוק שוויון זכויות לאנשים עם מוגבלות, התשנ"ח-1998, מילא הנציב את ידי להוציא צו נגישות.  

בתאריך 05/10/2014  נשלחה אליכם התראה לביצוע דרישות הנגישות בתחנות האוטובוס בהתאם ללוח הזמנים המפורט בתוכנית הנגישות שאושרה על ידי משרד התחבורה, וזאת בהתאם לתקנות שוויון זכויות לאנשים עם מוגבלות (הסדרת נגישות לשירותי תחבורה ציבורית), תשס"ג- 2003 (להלן:" התקנות") . 

מאחר ולא קיבלנו את התייחסותכם למכתבנו שבסימוכין

להלן מס' דוגמאות להיעדר נגישות בתחנות כאמור:    
  
1) הסככה מוצבת על משטח בטון בגובה כ- 6 ס"מ מעל משטח המדרכה, בניגוד לתקנה 6 (א) לתקנות המפנה לסעיף 1 לתוספת החמישית, המפנה לסעיף 2.7.6(א) לת"י 1918 חלק 1 (ראה טבלה 1) לפיו הפרש גובה אנכי צריך להיות קטן מששה מ"מ בתנאים המפורטים בסעיף.  
ראה תמונה מס' 1 הרצ"ב

2) נמצא כי רוחב המעבר הפנוי בחזית הסככה ועד לשפת המדרכה הינו 90 ס"מ, בניגוד לתקנה 6(א) לתקנות המפנה לסעיף 2(ג) לתוספת החמישית לפיו רוחב המעבר לא יפחת מ-110 ס"מ.
ראה תמונה מס' 2

3) נמצא כי אין סימון מסגרת לרחבת ההיערכות, בניגוד לתקנה 6 לתקנות המפנה לסעיף 2(ד)(2) לתוספת החמישית לפיו מסגרת הרחבה תסומן בצבע כחול ברוחב של 8 ס"מ לפחות צמוד לדופן סככת ההמתנה שבצד הפונה לכוון שממנו מגיע האוטובוס.
ראה תמונה מס' 3


אשר על כן, הנכם נדרשים לבצע עד תאריך 09/01/2015 את התאמות הנגישות הנדרשות מכח הוראות התקנות בכל תחנות האוטובוס המפורטות בתכנית והנמכות המדרכה הסמוכות, בהתאם לתוכנית ההנגשה. 

במידה ולא תעשו כן עד למועד המפורט לעיל, הרי שנפעל בהתאם לסמכותנו להגשת כתב אישום מכוח חוק שוויון זכויות לאנשים עם מוגבלות, התשנ"ח- 1998. 

בברכה,
אדר' אסתי אופק
מפקחת מחוזית, נגישות מתו"ס 
מחוז ירושלים והדרום
נציבות שוויון זכויות לאנשים עם מוגבלות


העתקים:
ד"ר יחיאל לסרי- ראש העיר
אדריכל שלמה נער- מהנדס העיר
עו"ד רוני עמיר- יועמ"ש לעיריה
אינג' אייל דודוביץ- מנהל אגף פיתוח ותשתיות
מר גבי נבון- ממונה תכנון תחבורה ציבורית, משרד התחבורה והבטיחות בדרכים
אדר' שמואל חיימוביץ, ממונה נגישות ארצי,  נציבות שוויון זכויות לאנשים עם מוגבלות
מר שלמה גבע, מפקח נגישות ארצי,  נגישות מתו"ס, נציבות שוויון זכויות לאנשים עם מוגבלות
גב' נעמה מזור, מפקחת נגישות ארצית, נגישות השרות, נציבות שוויון זכויות לאנשים עם מוגבלות
עו"ד לילך אברוך, תובעת ארצית, נציבות שוויון זכויות לאנשים עם מוגבלות










__________________________________________________________________________
כתובת למשלוח דואר: משרד המשפטים, עבור נציבות שוויון זכויות לאנשים עם מוגבלות, רח' צאלאח אל דין 29 ירושלים.
טל' טלפון: 02-5088011 ,  פקס:  02-6467596
דואר אלקטרוני: estero@justice.gov.il
אתר אינטרנט: www.Mugbaluyot.mishpatim.gov.il

